
ΤΕΥΧΟΣ ΔΕΥΤΕΡΟ 


Αρ 


. Φύλλου 1781 


ΑΠΟΦΑΣΕΙΣ 

Αριθμ. 57654 _ 

Ρύθμιση ειδικότερων θεμάτων λειτουργίας και 
διαχείρισης του Κεντρικού Ηλεκτρονικού Μη¬ 
τρώου Δημοσίων Συμβάσεων (ΚΗΜΔΗΣ) του 
Υπουργείου Οικονομίας και Ανάπτυξης. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη τις διατάξεις, ως ισχύουν: 

1. 

1.1 Του ν. 4412/2016 (ΦΕΚ 147/Α708.08.2016) «Δη¬ 
μόσιες Συμβάσεις Έργων, Προμηθειών και Υπηρεσιών 
(προσαρμογή στις Οδηγίες 2014/24/ΕΕ και 2014/25/ΕΕ)» 
και ιδίως του άρθρου 38, παρ. 6. 

1.2 Του ν. 2472/1997 (ΦΕΚ 50/Α797) «Προστασία του 
ατόμου από την επεξεργασία δεδομένων προσωπικού 
χαρακτήρα». 

1.3 Του ν. 2690/1999 (ΦΕΚ 45/Α79-03-1999) «Κύρωση 
του Κώδικα Διοικητικής Διαδικασίας και άλλες διατά¬ 
ξεις». 

1.4 Του ν. 3471/2006 (ΦΕΚ 133/Α706) «Προστασία δε¬ 
δομένων προσωπικού χαρακτήρα και της ιδιωτικής ζωής 
στον τομέα των ηλεκτρονικών επικοινωνιών». 

1.5 Του ν. 3861/2010 (ΦΕΚ 112/Α713-07-2010) «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
ΔΙΑΥΓΕΙΑ" και άλλες διατάξεις». 

1.6Του ν. 3979/2011 (ΦΕΚ Α7138/16-06-2011) «Για την 
ηλεκτρονική διακυβέρνηση και λοιπές διατάξεις». 

1.7 Του ν. 4013/2011 (ΦΕΚ 204/15-09-2011) «Σύστα¬ 
ση Ενιαίας Ανεξάρτητης Αρχής Δημοσίων Συμβάσε¬ 
ων και Κεντρικού Ηλεκτρονικού Μητρώου Δημοσίων 
Συμβάσεων - Αντικατάσταση του έκτου κεφαλαίου του 
ν. 3588/2007 (Πτωχευτικός Κώδικας) - Προπτωχευτική 
διαδικασία εξυγίανσης και άλλες διατάξεις» και ιδίως του 
άρθρου 2, παρ. 2, περ. ι) υποπερίπτωση (ββ) και του άρ¬ 
θρου 11. 

1.8 Του ν. 4250/2014 (ΦΕΚ 74/Α726.03.2014) «Διοικη¬ 
τικές Απλουστεύσεις - Καταργήσεις, Συγχωνεύσεις Νο¬ 
μικών Προσώπων καιΥπηρεσιώντουΔημοσίουΤομέα- 
Τροποποίηση Διατάξεων του π.δ. 318/1992 (Α7161) και 
λοιπές ρυθμίσεις». 


1.9 Του π.δ. 63/2005 (ΦΕΚ 98/Α722-04-2005) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα». 

1.10Του π.δ. 25/2014 (ΦΕΚ Α744) "Ηλεκτρονικό Αρχείο 
και Ψηφιοποίηση εγγράφων". 

1.11 Του π.δ. 116/2014 (ΦΕΚ Α7185) «Οργανισμόςτου 
Υπουργείου Ανάπτυξης και Ανταγωνιστικότητας». 

1.12 Του π.δ. 69/2015 (ΦΕΚ Α7113) «Διορισμός του 
Αλέξιου Τσίπρα του Παύλου, Αρχηγού του Κόμματος 
«Συνασπισμός Ριζοσπαστικής Αριστεράς» (ΣΥ.ΡΙ.ΖΑ), 
ως Πρωθυπουργού». 

1.13 Του π.δ. 28/2015 (ΦΕΚ 34/Α723.03.2015) «Κωδι¬ 
κοποίηση των διατάξεων για την πρόσβαση σε δημόσια 
έγγραφα και στοιχεία». 

1.14 Του π.δ. 123/2016 (ΦΕΚ Α'208) «Ανασύστα¬ 
ση και μετονομασία του Υπουργείου Διοικητικής 
Μεταρρύθμισης και Ηλεκτρονικής Διακυβέρνησης, 
ανασύσταση του Υπουργείου Τουρισμού, σύσταση 
Υπουργείου Μεταναστευτικής Πολιτικής και Υπουρ¬ 
γείου Ψηφιακής Πολιτικής,Τηλεπικοινωνιών και Ενη¬ 
μέρωσης, μετονομασία Υπουργείων Εσωτερικών και 
Διοικητικής Ανασυγκρότησης, Οικονομίας, Ανάπτυ¬ 
ξης και Τουρισμού και Υποδομών, Μεταφορών και 
Δικτύων». 

1.15 Του π.δ. 125/2016 (ΦΕΚ Α7210) «Διορισμός 
Υπουργών, Αναπληρωτών Υπουργών και Υφυπουργών». 

1.16Της υπ'αριθμ. ΥΑΠ/Φ.40.4/1/989/2012 (ΦΕΚ 1301/ 
Β/12-04-2012) «Κύρωση Πλαισίου Παροχής Υπηρεσιών 
Ηλεκτρονικής Διακυβέρνησης». 

1.17 Της υπ' αριθμ. ΥΑΠ/Φ.40.4/3/1031/2012 (ΦΕΚ 
1317/Β72012) «Ρυθμίσεις για το Ηλεκτρονικό Δημόσιο 
Έγγραφο». 

1.18 Της υπ' αριθμ. ΥΑΠ/Φ.60/86/1435/2012 (ΦΕΚ 
1876/Β713.06.2012) «Καθορισμός διαδικασιών υποβο¬ 
λής αιτήσεων έκδοσης, ανάκλησης, ανανέωσης ψηφι¬ 
ακών πιστοποιητικών καθώς και ανάκτησης του ψηφι¬ 
ακού πιστοποιητικού κρυπτογράφησης μέσω των ΚΕΠ 
(Κέντρων Εξυπηρέτησης Πολιτών) ως Εντεταλμένων 
Γραφείων». 

1.19 Της υπ' αριθμ. ΥΑΠ/Φ.40.4/163/2013 (ΦΕΚ 
401/Β72013) «Ρυθμίσεις για α) τη διαδικασία και τον 
τρόπο ηλεκτρονικής επιβεβαίωσης της λήψης και της 
ασφαλούς χρονοσήμανσης, β) τις προδιαγραφές και 
τα πρότυπα του συστήματος για τη γνωστοποίηση 

εγγράφων σε φυσικά πρόσωπα ή ΝΠΙΔ με χρήση ΤΠΕ 
και γ) την ηλεκτρονική διακίνηση εγγράφων μεταξύ 
φορέων του δημοσίου τομέα και των φυσικών προ¬ 
σώπων ή ΝΠΙΔ». 

1.20Την υπ' αριθμ. 25228/06.03.2015 κοινή υπουργική 
απόφαση του Πρωθυπουργού και του Υπουργού Οικο¬ 
νομίας, Υποδομών, Ναυτιλίας καιΤουρισμού «Διορισμός 
μετακλητού Γενικού Γραμματέα της Γενικής Γραμματείας 
Εμπορίου και Προστασίας Καταναλωτή του Υπουργείου 
Οικονομίας, Υποδομών, Ναυτιλίας καιΤουρισμού», (ΦΕΚ 
ΥΟΔΔ/105). 

1.21 Του άρθρου 38 παρ. 6 του ν. 4412/2016 (ΦΕΚ 
147/Α708.08.2016) με το οποίο χορηγείται εξουσιοδό¬ 
τηση για την έκδοση της παρούσας. 

2. Τηςυπ' αριθμ. 21/2017 σύμφωνης γνώμης της Ενιαί¬ 
ας Ανεξάρτητης Αρχής Δημοσίων Συμβάσεων (Ε.Α.Α.ΔΗ. 
ΣΥ). 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Αντικείμενο 

Αντικείμενο της παρούσας αποτελεί η ρύθμιση ειδικό¬ 
τερων θεμάτων που αφορούν στη λειτουργία και διαχεί¬ 
ριση του Κεντρικού Ηλεκτρονικού Μητρώου Δημοσίων 
Συμβάσεων (στο εξής ΚΗΜΔΗΣ) του αρ. 38 ν. 4412/2016 
(ΦΕΚ Α7147), το δικτυακό τόπο τήρησής του, τη δομή, 
το περιεχόμενο και την πρόσβαση σε αυτό, και τα επί¬ 
πεδα διαβάθμισης, τη διαδικασία έκδοσης κωδικών 
ηλεκτρονικής καταχώρισης, τα κατά περίπτωση κατα- 
χωριζόμενα στοιχεία, το χρόνο καταχώρισης αυτών, τα 
κατά περίπτωση υπόχρεα πρόσωπα για την καταχώριση 
και τα αρμόδια όργανα για τον έλεγχο της προσήκουσας 
τήρησής του. 

Άρθρο 2 

Πεδίο εφαρμογής 

Οι ρυθμίσεις της παρούσας απόφασης εφαρμόζο¬ 
νται σε όλες τις δη μόσιες συμβάσεις και συμβάσεις που 
υπάγονται στο πεδίο εφαρμογής του ν. 4412/2016 (ΦΕΚ 
Α7147), εκτιμώμενης αξίας ίσης ή ανώτερης του ποσού 
των χιλίων (1.000) ευρώ (άνευ ΦΠΑ), οι οποίες συνάπτο- 
νται γραπτώς, με ηλεκτρονικό μέσο ή προφορικώς από 
αναθέτουσες αρχές / αναθέτοντες φορείς και Κεντρικές 
Αρχές Αγορών, σύμφωνα με τα άρθρα 38 και 260, ανα- 
λόγως της διαδικασίας ανάθεσης με την επιφύλαξη των 
οριζόμενων στο τελευταίο εδάφιο της παραγράφου 1, 
καθώς και στην παρ. 5 του άρθρου 38 του ν. 4412/2016. 

Άρθρο 3 

Αρμοδιότητα - Δικτυακός τόπος 

τήρησης ΚΗΜΔΗΣ 

1. Αρμόδια για την λειτουργία του ΚΗΜΔΗΣ και την 
τεχνική υποστήριξη των χρηστών του είναι η Διεύθυνση 
Ανάπτυξης και Τεχνικής Στήριξης Εθνικού Συστήματος 
Ηλεκτρονικών Δημοσίων Συμβάσεων (ΕΣΗΔΗΣ), της Γε¬ 
νικής Διεύθυνσης Δημοσίων Συμβάσεων και Προμηθει¬ 


ών, της Γενικής Γραμματείας Εμπορίου και Προστασίας 
Καταναλωτή. 

2. Ο διαδικτυακάς τόπος τήρησης του ΚΗΜΔΗΣ εί¬ 
ναι προσβάσιμος μέσω της Διαδικτυακής Πύλης του 
ΕΣΗΔΗΣ στην ηλεκτρονική διεύθυνση (υΡΙ_)νν\Λ/νν. 
ρΐ'οιηίΐΓίθυϊ.ςον.ρΐ'. 

Άρθρο 4 

Επίπεδα διαβάθμισης και έκδοση κωδικών 
ηλεκτρονικής καταχώρισης 

Ι.Το ΚΗΜΔΗΣ υποστηρίζει διαβαθμισμένη πρόσβα¬ 
ση με την απόδοση διαφορετικών δικαιωμάτων χρήσης 
στις αντίστοιχες κατηγορίες χρηστών από τη Διεύθυνση 
Ανάπτυξης και Τεχνικής Στήριξης ΕΣΗΔΗΣ της Γενικής 
Διεύθυνσης Δημοσίων Συμβάσεων και Προμηθειών της 
Γενικής Γραμματείας Εμπορίου και Προστασίας Κατανα¬ 
λωτή (ΓΓΕκΠΚ) ως κατωτέρω: 

α) Απλοί Χρήστες του ΚΗΜΔΗΣ: Η ομάδα αυτή περι¬ 
λαμβάνει ιδιώτες, επιχειρήσεις, οικονομικούς και άλλους 
φορείς που επιθυμούν να ενημερωθούν για το ΚΗΜΔΗΣ 
και να επικοινωνήσουν με τα αρμόδια στελέχη της αρ¬ 
μόδιας Διεύθυνσης της ΓΓΕκΠΚ. Η πρόσβαση τους στο 
ΚΗΜΔΗΣ πραγματοποιείται μέσω της διαδικτυακής πύλης 
του ΕΣΗΔΗΣ και δεν απαιτεί ειδικές διαδικασίες εγγρα¬ 
φής, ταυτοποίησης και αναγνώρισης τους. Οι ανωτέρω 
χρήστες έχουν πρόσβαση αποκλειστικά και μόνο στον 
ελεύθερα προσβάσιμο χώρο, όπως ορίζεται κάτωθι. 

Ελεύθερα προσβάσιμος χώρος: πρόκειται για τις σε¬ 
λίδες της διαδικτυακής πύλης του ΕΣΗΔΗΣ στις οποίες 
η πρόσβαση επιτρέπεται ελεύθερα στο ενδιαφερόμενο 
κοινό. Στο χώρο αυτόν δημοσιεύονται, μεταξύ άλλων, 
γενικές πληροφορίες σχετικά με δημόσιες συμβάσεις, 
και ειδικότερα όσον αφορά το ΚΗΜΔΗΣ στοιχεία δημοσί¬ 
ων συμβάσεων των αναθετουσών αρχών/αναθετόντων 
φορέων που σχετίζονται με πρωτογενή και εγκεκριμένα 
αιτήματα, προκηρύξεις και διακηρύξεις, αναθέσεις και 
κατακυρώσεις, συμφωνητικά (συμβάσεις) και εντολές 
πληρωμών για την προμήθεια αγαθών, υπηρεσιών και 
δημοσίων έργων, 

β) Πιστοποιημένοι χρήστες των αναθετουσών αρχών/ 
αναθετόντων φορέων και Κεντρικών Αρχών Αγορών: η 
ομάδα αυτή περιλαμβάνει στελέχη των αναθετουσών αρ¬ 
χών/ αναθετόντων φορέων και Κεντρικών Αρχών Αγορών 
που πραγματοποιούν καταχωρίσεις πράξεων σχετικά με 
δημόσιες συμβάσεις στο ΚΗΜΔΗΣ, στο πλαίσιο των αρμο¬ 
διοτήτων τους, με τα σχετικά δικαιώματα πρόσβασης που 
έχουν αιτηθεί και τους έχουν αποδοθεί από την Διεύθυνση 
Ανάπτυξης και Τεχνικής Στήριξης ΕΣΗΔΗΣ. 

γ) Πιστοποιημένοι χρήστεςτης ΓΓΕκΠΚ: η ομάδα αυτή 
περιλαμβάνει στελέχη της Διεύθυνσης Ανάπτυξης και 
Τεχνικής Υποστήριξης ΕΣΗΔΗΣ που πραγματοποιούν 
λειτουργίες σχετικά με την επιχειρησιακή υποστήριξη 
και διαχείριση του ΚΗΜΔΗΣ, στο πλαίσιο των αρμοδι¬ 
οτήτων τους. 

δ) Διαχειριστές ΚΗΜΔΗΣ: η ομάδα αυτή περιλαμβάνει 
στελέχη της Διεύθυνσης Ανάπτυξης και Τεχνικής Υπο¬ 
στήριξης ΕΣΗΔΗΣ που έχουν αυξημένα δικαιώματα 
πρόσβασης και διαχείρισης στους σχετικούς πόρους και 

υποδομές του ΚΗΜΔΗΣ, στο πλαίσιο των αρμοδιοτήτων 
τους, ανάλογα με τα δικαιώματα πρόσβασης τους. 

2. Τα στοιχεία αναφοράς (φορείς, μονάδες φορέων, 
υπογράφοντες, χρήστες) των υπόχρεων φορέων του 
ΚΗΜΔΗΣ αντλούνται από το Πρόγραμμα ΔΙΑΥΓΕΙΑ. 

Ως πιστοποιημένοι χρήστες των αναθετουσών αρχών/ 
αναθετόντων φορέων και Κεντρικών Αρχών Αγορών του 
ΚΗΜΔΗΣ ορίζονται οι υφιστάμενοι χρήστες του Προ¬ 
γράμματος ΔΙΑΥΓΕΙΑ, οι οποίοι μπορούν να προβούν 
σε εγγραφή τους στο ΚΗΜΔΗΣ, μέσω του διαδικτυακού 
τόπου τήρησης του, χρησιμοποιώντας το όνομα χρήστη 
που διατηρούν στο πρόγραμμα ΔΙΑΥΓΕΙΑ. 

Ο αρχικός ορισμός των ανωτέρω χρηστών, όπως και η 
διαχείριση των στοιχείων αναφοράς κάθε φορέα, πραγ¬ 
ματοποιείται από τους αρμόδιους - ανά φορέα - διαχει¬ 
ριστές του Προγράμματος ΔΙΑΥΓΕΙΑ στο ηλεκτρονικό 
σύστημα του Προγράμματος ΔΙΑΥΓΕΙΑ. Στη συνέχεια οι 
ανωτέρω χρήστες προβαίνουν σε αίτημα εγγραφής τους 
στο ΚΗΜΔΗΣ μέσω του διαδικτυακού τόπου τήρησης 
του χρησιμοποιώντας τα στοιχεία χρήστη που διατηρούν 
στο Πρόγραμμα ΔΙΑΥΓΕΙΑ. 

Οι αιτήσεις εγγραφής στο ΚΗΜΔΗΣ πραγματοποιού¬ 
νται με τα στοιχεία χρήστη του τρέχοντος φορέα στον 
οποίο ανήκει ο αϊτών. 

Άρθρο 5 

Καταχωριστέα στοιχεία 

1. Στο ΚΗΜΔΗΣ καταχωρίζονται μέσω ηλεκτρονικής 
διαδικτυακής φόρμας ή διασύνδεσης πληροφοριακών 
συστημάτων, ηλεκτρονικά στοιχεία των συμβάσεων του 
άρθρου 2 των ακόλουθων σταδίων: 

α) Των πρωτογενών και εγκεκριμένων αιτημάτων. Τα 
ελάχιστα στοιχεία που καταχωρίζονται είναι: 

αα) πρωτογενή αιτήματα 

- ο προϋπολογισμός, 

- ο κωδικός των αγαθών ή υπηρεσιών κατά το 
Κοινό Λεξιλόγιο Δημοσίων Συμβάσεων ((Ζοητιιηοη 
ΡΓοευΓθΓΠθηΐ νοεθβυΐθΐ-γ - (ΙΡν) των άρθρων 23 και 261 
του ν. 4412/2016 και 

- το είδος της σύμβασης, δηλαδή προμήθεια, υπηρε¬ 
σία, έργο, μελέτη ή τεχνική ή λοιπή συναφή επιστημο¬ 
νική υπηρεσία. 

αβ) εγκεκριμένα αιτήματα 

- ο προϋπολογισμός, 

- ο κωδικός των αγαθών ή υπηρεσιών κατά το 
Κοινό Λεξιλόγιο Δημοσίων Συμβάσεων ((Ζοιτιιηοη 
ΡΓοευΓθΓΠθηΐ νοεθβυΐθΐ-γ - (ΙΡν) των άρθρων 23 και 261 
τουν. 4412/2016, 

- το είδος της σύμβασης, δηλαδή προμήθεια, υπηρε¬ 
σία, έργο, μελέτη ή τεχνική ή λοιπή συναφή επιστημο¬ 
νική υπηρεσία, 

- ο Αριθμός Ανάληψης Υποχρέωσης, εφόσον η δαπά¬ 
νη υπάγεται στις διατάξεις του π.δ. 80/2016 (Α7145) ή ο 
αριθμός της απόφασης δέσμευσης πίστωσης αρμοδίου 
οργάνου εφόσον η δαπάνη δεσμεύεται με άλλη ανάλογη 
διαδικασία 

β) Των προκηρύξεων και διακηρύξεων, με την επιφύ¬ 
λαξη των παρ. 6 και 3 των άρθρων 26 και 263 αντίστοιχα 


και των άρθρων 118 και 328, του ν. 4412/2016. Τα ελάχι¬ 
στα στοιχεία που καταχωρίζονται είναι: 

- ο προϋπολογισμός, 

- ο κωδικός των αγαθών ή υπηρεσιών κατά το Κοινό 
Λεξιλόγιο Δημοσίων Συμβάσεων ((Ζοιτιιηοη ΡΐΌευι-θηηθηΐ 
νοεθβυΙθΓγ - (ΙΡν) των άρθρων 23 και 261 του 
ν. 4412/2016, 

- το είδος της σύμβασης, δηλαδή προμήθεια, υπηρε¬ 
σία, έργο, μελέτη ή τεχνική ή λοιπή συναφή επιστημο¬ 
νική υπηρεσία, 

- η γεωγραφική περιοχή βάσει της Κοινής Ονοματολογί- 
αςτων Εδαφικών Στατιστικών Μονάδων (Νοητθηεΐ3ΐυΓθ 
οί ΐθΠΊΐοπθΙυηίΐε ίοΐ" 5ΐ3ΐί5ΐίε5 - ΝΙΓΓ5) του τόπου εκτέ¬ 
λεσης της σύμβασης, 

- η γεωγραφική περιοχή βάσει της Κοινής Ονοματολογί- 
αςτων Εδαφικών Στατιστικών Μονάδων (ΝοητθηείΒΐυΐ'θ 
οί ΐθΠΊΐοπ3ΐυηίΐ5 ίοι - 5ΐ3ΐΪ5ΐίε5 - ΝΙΙΤ5) της αναθέτουσας 
αρχής/ αναθέτοντα φορέα ή τον ταχυδρομικό κώδικα 
αυτών, 

- ο Αριθμός Ανάληψης Υποχρέωσης, εφόσον η δαπά¬ 
νη υπάγεται στις διατάξεις του π.δ. 80/2016 (Α7145) ή ο 
αριθμός της απόφασης δέσμευσης πίστωσης αρμοδίου 
οργάνου εφόσον η δαπάνη δεσμεύεται με άλλη ανάλογη 
διαδικασία, 

- η διαδικασία ανάθεσης σύμβασης και σε περίπτωση 
ανταγωνιστικής διαδικασίας με διαπραγμάτευση και 
ανταγωνιστικού διαλόγου και οι ειδικότερες περιστάσεις 
εκ των οριζόμενων στα άρθρα 26 και 266 που δικαιολο¬ 
γούν τη χρήση των διαδικασιών αυτών, 

- το είδος της αναθέτουσας αρχής/ αναθέτοντος φο¬ 
ρέα, 

- το κριτήριο ανάθεσης ή κατακύρωσης, 

- η σχετική ένδειξη αν αφορά συμφωνία πλαίσιο, δυ¬ 
ναμικό σύστημα αγορών, ηλεκτρονικό κατάλογο ή ηλε¬ 
κτρονικό πλειστηριασμό, 

- η πηγή χρηματοδότησης, 

- αν η σύμβαση είναι άνω ή κάτω των ορίων των άρ¬ 
θρων 5 και 235, ανά περίπτωση του ν. 4412/2016, 

- αν η σύμβαση αφορά το βιβλίο I ή II τουν. 4412/2016. 

Στην περίπτωση καταχώρησης των τροποποιήσεων 

των προκηρύξεων και διακηρύξεων που καταχωρήθη- 
καν πέραν των ανωτέρω, ο ΑΔΑΜ της προκήρυξης και 
διακήρυξης που τροποποιείται. 

γ)Των αποφάσεων ανάθεσης ή κατακύρωσης.Τα ελά¬ 
χιστα στοιχεία που καταχωρίζονται είναι: 

- ο προϋπολογισμός, 

- η αξία της σύμβασης, 

- ο κωδικός των αγαθών ή υπηρεσιών κατά το Κοινό 
Λεξιλόγιο Δημοσίων Συμβάσεων ((Ιοηηηηοη ΡΓοευΓθηηθηΐ 
νοε3βυΐ3Γγ - (ΖΡ\/) των άρθρων 23 και 261 του ν. 
4412/2016, 

- το είδος της σύμβασης, δηλαδή προμήθεια, υπηρε¬ 
σία, έργο, μελέτη ή τεχνική ή λοιπή συναφή επιστημο¬ 
νική υπηρεσία, 

- η γεωγραφική περιοχή βάσει της Κοινής Ονοματολογί- 
αςτων Εδαφικών Στατιστικών Μονάδων (ΝοητθηείΒΐϋΓθ 
οί ΐθΠΊΐοΐΊ3ΐυηίΐ5 ίοΓ 5ΐ3ΐί5ΐίε5 - ΝΙΙΤ5) του τόπου εκτέ¬ 
λεσης της σύμβασης, 

- η γεωγραφική περιοχή βάσει της Κοινής Ονοματολογί¬ 
ας των Εδαφικών Στατιστικών Μονάδων (ΝοιτίθηςίΒΐυΐ'θ 
οί ΐθΠΊΐοπθΙυηίΐε ίοι - 5ΐ3ΐί5ΐίς5 - ΝΙΓΓ5) της αναθέτουσας 
αρχής/ αναθέτοντα φορέα ή τον ταχυδρομικό κώδικα 
αυτών, 

- ο Αριθμός Ανάληψης Υποχρέωσης, εφόσον η δαπά¬ 
νη υπάγεται στις διατάξεις του π.δ. 80/2016 (Α'/145) ή ο 
αριθμός της Απόφασης δέσμευσης πίστωσης αρμοδίου 
οργάνου εφόσον η δαπάνη δεσμεύεται με άλλη ανάλογη 
διαδικασία, 

- η διαδικασία ανάθεσης σύμβασης και σε περίπτωση 
ανταγωνιστικής διαδικασίας με διαπραγμάτευση, αντα¬ 
γωνιστικού διαλόγου και διαδικασία διαπραγμάτευσης 
χωρίς προηγούμενη δημοσίευση και οι ειδικότερες πε¬ 
ριστάσεις εκ των οριζόμενων στα άρθρα 26,32,266 και 
267 που δικαιολογούν τη χρήση των διαδικασιών αυτών, 

- το είδος της αναθέτουσας αρχής/ αναθέτοντος φο¬ 
ρέα, 

- το κριτήριο ανάθεσης ή κατακύρωσης, 

- η σχετική ένδειξη αν αφορά συμφωνία πλαίσιο, δυ¬ 
ναμικό σύστημα αγορών, ηλεκτρονικό κατάλογο ή ηλε¬ 
κτρονικό πλειστηριασμό, 

-η πηγή χρηματοδότησης, 

- αν η σύμβαση είναι άνω ή κάτω των ορίων των άρ¬ 
θρων 5 και 235, ανά περίπτωση του ν. 4412/2016, 

-αν η σύμβαση αφορά το βιβλίο I ή Ητουν. 4412/2016, 

- η επωνυμία του οικονομικού φορέα, 

- ο ΑΦΜ του οικονομικού φορέα, 

- η χώρα καταγωγής/ εγκατάστασης του οικονομικού 
φορέα στον οποίον ανατέθηκε η σύμβαση. 

Στη περίπτωση καταχώρησης των τροποποιήσεων 
των αποφάσεων ανάθεσης ή κατακύρωσης που κατα- 
χωρήθηκαν, πέραν των ανωτέρω ο ΑΔΑΜ της απόφασης 
ανάθεσης ή κατακύρωσης που τροποποιείται. 

δ) Των συμφωνητικών. 

Τα ελάχιστα στοιχεία που καταχωρίζονται είναι αυτά 
που καταχωρίζονται στην καταχώριση της απόφασης 
ανάθεσης ή κατακύρωσης (περ. 1 γ). 

Στην περίπτωση καταχώρησης των τροποποιήσεω- 
ντων συμφωνητικών που καταχωρήθηκαν, πέραν των 
ανωτέρω ο ΑΔΑΜ του συμφωνητικού που τροποποιείται. 

ε) των εντολών πληρωμής. Τα ελάχιστα στοιχεία που 
καταχωρίζονται είναι: 

- η αξία της σύμβασης, 

- τα στοιχεία των σχετικών τιμολογίων (ιδίως αριθμός 
τιμολογίου, ημερομηνία, εκδών οικονομικός φορέας). 

- ο κωδικός των αγαθών ή υπηρεσιών κατά το Κοινό 
Λεξιλόγιο Δημοσίων Συμβάσεων ^οιτιιηοη ΡΓοςυτθ- 
ιτίθηΐνοςθόυΙθΓγ - ^ΡV) των άρθρων 23 και 261 του 
ν. 4412/2016, 

- το είδος της σύμβασης, δηλαδή προμήθεια, υπηρε¬ 
σία, έργο, μελέτη ή τεχνική ή λοιπή συναφή επιστημο¬ 
νική υπηρεσία, 

- η γεωγραφική περιοχή βάσει της Κοινής Ονοματολογί¬ 
ας των Εδαφικών Στατιστικών Μονάδων (ΝοιτίθηςίΒΐυΐ'θ 
οί ΐθΠΊΐοπ3ΐυηίΐ5 ίοι· 5ΐ3ΐί5ΐίς5 - ΝΙΙΤ5) του τόπου εκτέ¬ 
λεσης της σύμβασης, 

- η γεωγραφική περιοχή βάσει της Κοινής Ονοματολογί¬ 
ας των Εδαφικών Στατιστικών Μονάδων (ΝοιπθηςίΒΐυΓθ 


οί ΐθΠΊΐοΐΊ3ΐυηίΐ5 ίοι· 5ί3ΐΪ5ΐίς5 - ΝΙΙΤ5) της αναθέτουσας 
αρχής/ αναθέτοντα φορέα ή τον ταχυδρομικό κώδικα 
αυτών, 

- ο Αριθμός Ανάληψης Υποχρέωσης, εφόσον η δαπά¬ 
νη υπάγεται στις διατάξεις του π.δ. 80/2016 (Α'/145) ή ο 
αριθμόςτης απόφασης δέσμευσης πίστωσης αρμοδίου 
οργάνου εφόσον η δαπάνη δεσμεύεται με άλλη ανάλογη 
διαδικασία. 

- το είδος της αναθέτουσας αρχής/ αναθέτοντος φο¬ 
ρέα, 

- η σχετική ένδειξη αν αφορά συμφωνία πλαίσιο, δυ¬ 
ναμικό σύστημα αγορών, ηλεκτρονικό κατάλογο ή ηλε¬ 
κτρονικό πλειστηριασμό, 

- η πηγή χρηματοδότησης, 

- αν η σύμβαση είναι άνω ή κάτω των ορίων των άρ¬ 
θρων 5 και 235, ανά περίπτωση του ν. 4412/2016, 

-αν η σύμβαση αφορά το βιβλίο I ή Ητουν. 4412/2016, 

- η επωνυμία του οικονομικού φορέα, 

- ο ΑΦΜ του οικονομικού φορέα, 

- η χώρα καταγωγής/ εγκατάστασης του οικονομικού 
φορέα στον οποίον ανατέθηκε η σύμβαση. 

2. Οι καταχωρίσεις περιλαμβάνουν κατά περίπτωση, 
τα ελάχιστα απαραίτητα στοιχεία/μεταδεδομένα που 
προσδιορίζουν με σαφήνεια την ταυτότητα των εγγρά¬ 
φων του άρθρου 6, σύμφωνα με τα προβλεπόμενα στην 
ΥΑΠ/Φ.40.4/1/989 (ΦΕΚ 1301 /Β'/12-4-2012) «Κύρωση 
Πλαισίου Παροχής Υπηρεσιών Ηλεκτρονικής Διακυβέρ¬ 
νησης». 

3. Τα ελάχιστα καταχωριστέα στοιχεία φέρουν σήμαν¬ 
ση υποχρεωτικής καταχώρισης στις φόρμες καταχώρι¬ 
σης του ΚΗΜΔΗΣ. 

4. Σε οποιαδήποτε καταχώριση απαιτείται η επισύνα- 
ψη του σχετικού ηλεκτρονικού αρχείου των εγγράφων 
του άρθρου 6. 

Άρθρο 6 

Καταχωριστέα έγγραφα 

1. Στο ΚΗΜΔΗΣ καταχωρίζονται: 

α) Ως πρωτογενή αιτή ματα, τα αιτή ματα των υπη ρεσι- 
ών των αναθετουσων αρχών/αναθετόντων φορέων με 
τα οποία θεμελιώνεται η ανάγκη για τη σύναψη δημόσιας 
σύμβασης έργων, υπηρεσιών και προμηθειών πριν από 
τη σχετική ανάληψη δέσμευσης πίστωσης. 

Στην περίπτωση των δημοσίων συμβάσεων έργων και 
δημοσίων συμβάσεων εκπόνησης μελετών και παροχής 
τεχνικών και λοιπών συναφών επιστημονικών υπηρεσι¬ 
ών του ν. 4412/2016, τα οποία εντάσσονται σε πρόγραμ¬ 
μα, ως πρωτογενές αίτημα καταχωρίζεται το έγγραφο 
από το οποίο με οποιοδήποτε τρόπο προκύπτει η πρω¬ 
τοβουλία για την υλοποίηση ή διερεύνηση υλοποίησης 
του συγκεκριμένου έργου. 

β) Ως εγκεκριμένα αιτήματα, οι αποφάσεις ανάληψης 
υποχρέωσης, εφόσον η δαπάνη υπάγεται στη διαδικασία 
του π.δ. 80/2016 (Α'/145), οι αποφάσεις αρμοδίου οργά¬ 
νου για την δέσμευση πίστωσης με την ένταξη τους σε 
αντίστοιχο προϋπολογισμό (άρθρο 5 π.δ. 80/2016) ή ΣΑΕ 
ή ανάλογη διαδικασία, με τις οποίες εγκρίνεται η δαπάνη 
των πρωτογενών αιτημάτων. 

γ) Οι προκαταρκτικές προκηρύξεις του άρθρου 62 
παρ. 2, οι προκηρύξεις των άρθρων 63, 108, 1 12, 122, 
293,319,323 και 332 του ν. 4412/2016, και οι διακηρύξεις 
αυτών. Στους συνοπτικούς διαγωνισμούς του άρθρου 
117 και 327 η διακήρυξη. Στο ΚΗΜΔΗΣ καταχωρίζονται 
και οι τροποποιήσεις των εν λόγω εγγράφων. 

δ) Οι αποφάσεις ανάθεσης ή κατακύρωσης και οι τρο¬ 
ποποιήσεις αυτών. 

ε) Τα συμφωνητικά και οι τροποποιήσεις/επεκτάσεις 
αυτών. 

στ) Η εντολή πληρωμής ήτοι η πράξη (το χρηματικό 
ένταλμα ή άλλο παραστατικό στοιχείο) με την οποία, το 
αρμόδιο κατά νόμο όργανο, εντέλλεται την πληρωμή 
συγκεκριμένης δαπάνης στο δικαιούχο της σύμφωνα με 
τις ισχύουσες κείμενες κατά περίπτωση διατάξεις. 

2. Τα έγγραφα της παρ. 1 καταχωρίζονται ως ηλε¬ 
κτρονικά αρχεία σε μορφή ΡοιΊθόΙθ ϋοςυηηθηΐ ΕοΓΓηβΐ 
(ΡϋΡ), τα οποία φέρουν εγκεκριμένη προηγμένη ηλε¬ 
κτρονική υπογραφή σύμφωνα με τα οριζόμενα στα 
άρθρα 3 και 5 της αριθ. ΥΑΠ/Φ.40.4/3/1031 «Ρυθμί¬ 
σεις για το Ηλεκτρονικό Δημόσιο Έγγραφο» (ΦΕΚ 
Β'/1317/2012) με την επιφύλαξη του άρθρου 24 του 
ν. 4440/2016 (ΦΕΚ Α7224). 

Άρθρο 7 

Διαδικασία καταχώρισης 

1 .Τα καταχωριστέα στοιχεία και έγγραφα των άρθρων 
5, 6 και των τροποποιήσεων του άρθρου 8 αναρτώνται 
στον δικτυακό τόπο τήρησης του ΚΗΜΔΗΣ. Για το σκοπό 
αυτό, αναγράφεται επί του σχετικού σχεδίου εγγράφου 
ο χαρακτηρισμός «Καταχωριστέο στο ΚΗΜΔΗΣ». 

2. Οι καταχωρίσεις στο ΚΗΜΔΗΣ τελούν υπό την επι¬ 
φύλαξη της παρ. 2 του άρθρου 38 του ν. 4412/2016. 

3. Μετά την ολοκλήρωση κάθε καταχώρισης, συμπε¬ 
ριλαμβανομένων των τροποποιήσεων, το σύστημα απο¬ 
στέλλει αυτόματα ηλεκτρονικό μήνυμα στην ηλεκτρο¬ 
νική διεύθυνση του συντάκτη που έχει δηλωθεί κατά τη 
διάρκεια της καταχώρισης. Στο μήνυμα αναφέρονται 
τα βασικά στοιχεία και ο μοναδικός αριθμός διαδικτυα- 
κής ανάρτησης μητρώου (ΑΔΑΜ). Ο ΑΔΑΜ οφείλει να 
αναγράφεται πάνω στο σχέδιο του κάθε καταχωριστέου 
εγγράφου καθώς και στα ακριβή αντίγραφα, και αποτελεί 
στοιχείο κανονικότητας της δαπάνης κατά την έννοια του 
άρθρου 91 του ν. 4270/2014. 

Άρθρο 8 

Καταχώριση τροποποιήσεων 

των εγγράφων της σύμβασης 

Οι τροποποιήσεις των προκηρύξεων και διακηρύξε¬ 
ων, των αποφάσεων κατακύρωσης ή ανάθεσης και των 
συμφωνητικών καθώς και οι αποφάσεις μετάθεσης της 
καταληκτικής ημερομηνίας υποβολής προσφορών και 
της επακόλουθης αποσφράγισης της παρ.1 α) του άρ¬ 
θρου 98 του ν. 4412/2016, καταχωρίζονται στο ΚΗΜΔΗΣ 
σύμφωνα με τα άρθρα 5 και 6 και λαμβάνουν νέο ΑΔΑΜ 
σύμφωνα με το άρθρο 7. 


Άρθρο 9 
Ματαιώσεις 

Σε περίπτωση ματαίωσης της διαδικασίας ή κατάρ¬ 
γησης της διοικητικής πράξης που έχει καταχωριστεί, 
απαιτείται η συστημική ματαίωση της καταχώρισης και 
η συμπλήρωση των σχετικών πεδίων της ηλεκτρονικής 
διαδικτυακής φόρμας. 

Άρθρο 10 

Υπόχρεα πρόσωπα - χρόνος καταχώρισης - 
έλεγχος προσήκουσας τήρησης 
1. Τα καταχωριστέα στοιχεία του άρθρου 5 και τα 
έγγραφα του άρθρου 6 καταχωρίζονται αμελλητί στο 
δικτυακό τόπο του ΚΗΜΔΗΣ, με μέριμνα του εισηγητή 
/ συντάκτη ως εξής: 

α) Τα πρωτογενή αιτήματα μετά την υπογραφή τους, 
β) Τα εγκεκριμένα αιτήματα μετά την έγκριση της σχε¬ 
τικής ανάληψης δαπάνης ή της απαιτούμενης ανάλογης 
ενέργειας. 

γ) Οι προκηρύξεις που αφορούν διαγωνισμούς άνω 
των κοινοτικών ορίων μετά την δημοσίευσή τους σύμ¬ 
φωνα με την παρ. 3 του άρθρου 66 και την παρ. 2 του 
άρθρου 296 του ν. 4412/2016 από την Υπηρεσία Εκδό¬ 
σεων της Ένωσης. 

δ) Οι προκηρύξεις που αφορούν διαγωνισμούς κάτω 
των κοινοτικών ορίων μετά την υπογραφή τους. 

ε) Οι διακηρύξεις που αφορούν διαγωνισμούς άνω των 
κοινοτικών ορίων καταχωρίζονται ως εξής: 

ί. Στην ανοιχτή διαδικασία αμέσως μετά την δημο¬ 
σίευση της προκήρυξης τους σύμφωνα με την παρ. 
3 του άρθρου 66 και την παρ. 2 του άρθρου 296 του 
ν. 4412/2016 από την Υπηρεσία Εκδόσεων της Ένωσης 
και την καταχώριση της προκήρυξης στο ΚΗΜΔΗΣ σύμ¬ 
φωνα με την παρ. γ), 

ϋ. Στην κλειστή διαδικασία, στην ανταγωνιστική δια¬ 
δικασία με διαπραγμάτευση, στον ανταγωνιστικό διά¬ 
λογο, στην σύμπραξη καινοτομίας καθώς και στη διαδι¬ 
κασία διαπραγμάτευσης με προηγούμενη προκήρυξη 
διαγωνισμού με την αποστολή πρόσκλησης προς τους 
επιλεγέντες για υποβολή προσφοράς, σύμφωνα με τα 
άρθρα 69 και 299 του ν. 4412/2016 ή στην περίπτωση 
ανταγωνιστικού διαλόγου για συμμετοχή στο διάλογο. 

στ) Οι διακηρύξεις που αφορούν διαγωνισμούς κάτω 
των κοινοτικών ορίων καταχωρίζονται ως εξής: 

ί. Στην ανοιχτή διαδικασία αμέσως μετά την καταχώ- 
ρηση της προκήρυξης τους 
στο ΚΗΜΔΗΣ σύμφωνα με την περιπτ. δ), 
ϋ. Στην κλειστή διαδικασία, στην ανταγωνιστική δι¬ 
αδικασία με διαπραγμάτευση, στον ανταγωνιστικό δι¬ 
άλογο και στην σύμπραξη καινοτομίας διαδικασία με 
την αποστολή πρόσκλησης προς τους επιλεγέντες για 
υποβολή προσφοράς σύμφωνα με το άρθρο 123 και 333 
του ν. 4412/2016 ή στην περίπτωση ανταγωνιστικού δι¬ 
αλόγου για συμμετοχή στο διάλογο, 

Μί. Στους συνοπτικούς διαγωνισμούς του άρθρου 117 
και 327 του ν. 4412/2016, αμέσως μετά την υπογραφή 
τους. 

ζ) Οι αποφάσεις κατακύρωσης καταχωρίζονται στο 
ΚΗΜΔΗΣ αμέσως μετά την έλευση των έννομων απο- 

τελεσμάτων αυτών σύμφωνα με την παρ. 3 του άρθρου 
105 του ν. 4412/2016. Οι αποφάσεις ανάθεσης των δι¬ 
αδικασιών των άρθρων 32,118 καθώς και 269 και 328 
του ν. 4412/2016 καταχωρίζονται στο ΚΗΜΔΗΣ αμέσως 
μετά την υπογραφή τους ή την ολοκλήρωση τυχόν προ- 
συμβατικού ελέγχου. 

η) Τα συμφωνητικά που αφορούν διαγωνισμούς άνω 
των κοινοτικών ορίων, καταχωρίζονται στο ΚΗΜΔΗΣ 
αμέσως μετά την δημοσίευση της γνωστοποιήσεωςτου 
άρθρου 64 και 294 σύμφωνα με την παρ. 3 του άρθρου 
66 και την παρ. 2 του άρθρου 296 του ν. 4412/2016, και 
πριν την εκτέλεση οποιοσδήποτε δαπάνης. 

Τα συμφωνητικά που αφορούν διαγωνισμούς κάτω 
των κοινοτικών ορίων καταχωρίζονται στο ΚΗΜΔΗΣ 
αμέσως μετά την υπογραφή τους, με μέριμνα του ειση¬ 
γητή/ συντάκτη αυτών και πριν την εκτέλεση οποιοσ¬ 
δήποτε δαπάνης. 

Τα συμφωνητικάγια κάθε σύμβαση που βασίζεται σε 
συμφωνία πλαίσιο καταχωρίζονται στο ΚΗΜΔΗΣ αμέσως 
μετά την υπογραφή τους, και πριν την εκτέλεση κάθε 
δαπάνης. 

θ) Οι εντολές πληρωμών καταχωρίζονται με μέριμνα 
του εισηγητή/ συντάκτη αυτών. 

2. Κατά την καταχώριση λαμβάνεται μέριμνα ώστε 
να εξασφαλίζεται η πλήρης και ορθή συμπλήρωση των 
απαραίτητων στοιχείων με σκοπό να είναι δυνατή η 
αναζήτηση πληροφοριών και να είναι όλα τα στοιχεία 
των αναρτημένων εγγράφων ευχερώς προσβασιμα στο 
μέσο χρήστη. Οι αρμόδιοι για την καταχώριση φορείς 
λαμβάνουν όλα τα αναγκαία και κατάλληλα τεχνικά, δι¬ 
αδικαστικά και οργανωτικά μέτρα για να εξασφαλίζεται 
η ορθότητα, προσβασιμότητα, ακεραιότητα και διαθε¬ 
σιμότητα των στοιχείων που καταχωρίζονται. 

3. Η καταχώριση στο ΚΗΜΔΗΣ των εγγράφων του πα¬ 
ρόντος άρθρου προηγείται κάθε άλλης δημοσίευσης 
σε εθνικό επίπεδο που προβλέπεται από τις κείμενες 
διατάξεις. 

Άρθρο 11 

Ισχύς πράξεων - διορθώσεις 

1. Οι πράξεις που καταχωρίζονται στο ΚΗΜΔΗΣ 
ισχύουν από την καταχώριση τους σε αυτό σύμφωνα 
με τα οριζόμενα στην παρ. 7 του άρθρου του 38 του 
ν. 4412/2016. 

Με ευθύνη του προσώπου ή του οργάνου που έχει 
εκδώσει την πράξη γίνονται αμελλητί οι αναγκαίες δι¬ 
ορθώσεις στα στοιχεία καταχώρισης ή στο κείμενο που 
έχει αναρτηθεί στο ΚΗΜΔΗΣ. 

Ειδικότερα: 

α) Σε περίπτωση λανθασμένης καταχώρισης και εφό¬ 
σον απαιτείται τροποποίηση των σχετικών στοιχείων που 
συμπληρώνονται στα πεδία της ηλεκτρονικής φόρμας 
(μεταδεδομένα), αυτή πραγματοποιείται εντός χρονικού 
διαστήματος εβδομήντα δύο (72) ωρών από την κατα¬ 
χώριση, πλην του ηλεκτρονικού αρχείου του εγγράφου, 
με μέριμνα του εισηγητή/συντάκτη του. 

β) Σε περίπτωση λανθασμένης καταχώρισης που αφο¬ 
ρά στο κείμενο (ηλεκτρονικό αρχείο του εγγράφου της 


σχετικής διοικητικής πράξης) που έχει καταχωριστεί στο 
ΚΗΜΔΗΣ, απαιτείται η συστημική ακύρωση της αρχικής 
καταχώρισης και επανακαταχώρισή της, που πραγματο¬ 
ποιείται με μέριμνα του εισηγητή/συντάκτη του. 

Άρθρο 12 

Συμφωνίες-πλαίσιο 

και Δυναμικά Συστήματα Αγορών 

Στις περιπτώσεις των συμφωνιών - πλαίσιο και των δυ¬ 
ναμικών συστημάτων αγορών των άρθρων 39 και 33 του 
Βιβλίου I και 270 και 273 του Βιβλίου II του ν. 4412/2016, 
αντίστοιχα, όταν δεν υφίσταται δέσμευση πίστωσης 
σύμφωνα με την περίπτωση β) της παρ. 1 του άρθρου 
6 (εγκεκριμένο αίτημα) για την κάλυψη συγκεκριμένων 
αναγκών (πρωτογενές αίτημα), οι καταχωρίσεις στο 
ΚΗΜΔΗΣ γίνονται ως εξής: 

α) Συμφωνίες πλαίσιο: 

Καταχωρίζονται η προκήρυξη της συμφωνίας πλαίσιο, 
η διακήρυξη, η απόφαση κατακύρωσης των αποτελε¬ 
σμάτων της προκήρυξης και το σχετικό συμφωνητικό. 

Για την σύναψη κάθε εκτελεστικής σύμβασης που 
βασίζεται στο συμφωνητικό της συμφωνίας πλαίσιο, 
καταχωρίζονται: 

Κάθε συγκεκριμένο πρωτογενές και εγκεκριμένο αί¬ 
τημα εκτελεστικής σύμβασης. 

Κάθε απόφαση ανάθεσης εκτελεστικής σύμβασης, 

Κάθε συμφωνητικό εκτελεστικής σύμβασης και 

Κάθε εντολή πληρωμής εκτελεστικής σύμβασης. 

Οι ανωτέρω πράξεις καταχωρίζονται σύμφωνα με τα 
κατά περίπτωση οριζόμενα στα άρθρα 5 ως 11 της πα- 
ρούσης. 

β) Δυναμικά Συστήματα Αγορών: 

Καταχωρίζονται η προκήρυξη του δυναμικού συστή¬ 
ματος αγορών και η διακήρυξη. 

Για την σύναψη κάθε σύμβασης που βασίζεται στο 
δυναμικό σύστημα αγορών καταχωρίζονται: 

Κάθε συγκεκριμένο πρωτογενές και εγκεκριμένο αί¬ 
τημα σύμβασης. 

Κάθε απόφαση ανάθεσης σύμβασης, 

Κάθε συμφωνητικό και 

Κάθε εντολή πληρωμής. 

Οι ανωτέρω πράξεις καταχωρίζονται σύμφωνα με τα 
κατά περίπτωση οριζόμενα στα άρθρα 5 ως 11 της πα- 
ρούσης. 

Άρθρο 13 
Υποστήριξη 

Τα αιτήματα των χρηστών του ΚΗΜΔΗΣ για παροχή 
τεχνικής υποστήριξης από τη Διεύθυνση Ανάπτυξης και 
Τεχνικής Στήριξης ΕΣΗΔΗΣ υποβάλλονται μέσω ηλε¬ 
κτρονικής φόρμας επικοινωνίας, η οποία είναι προσβά- 
σιμη στο διαδικτυακό τόπο τήρησης του ΚΗΜΔΗΣ του 
άρθρου 3 της παρούσας. 

Άρθρο 14 

Μεταβατικές Διατάξεις 

Στις δημόσιες συμβάσεις και συμβάσεις η έναρξη των 
οποίων, σύμφωνα με τα άρθρα 61,120,290 και 330 του 

ν. 4412/2016, έλαβε χώρα πριν την έναρξη ισχύος της 
παρούσας, οι διατάξεις της παρούσας εφαρμόζονται από 
το στάδιο, στο οποίο καταλαμβάνουν τη διαδικασία σύ¬ 
ναψης σύμβασης και σε κάθε επόμενο στάδιο. 

Άρθρο 15 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μάίου 2017 
Ο Υπουργός 

ΔΗΜΟΣ ΠΑΠΑΔΗΜΗΤΡΙΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























